b'\n_START_ARTICLE_\nAmmattisumon arvoluokat\n_START_PARAGRAPH_\nAmmattisumon arvoluokat perustuvat kuuteen divisioonaan._NEWLINE_Nelj\xc3\xa4n alimman divisioonan (korkein makushita, siit\xc3\xa4 seuraavat ovat sandanme, jonidan ja jonikuchi) painijoiden arvo on toriteki (\xe5\x8f\x96\xe3\x82\x8a\xe7\x9a\x84). Kahden ylimm\xc3\xa4n divisioonan (maku(no)uchi ja j\xc5\xabry\xc5\x8d tai j\xc5\xabmaime) painijoiden arvo on sekitori (\xe9\x96\xa2\xe5\x8f\x96). Sekitoreja on kerrallaan aina 70 ja heill\xc3\xa4 on erityisi\xc3\xa4 etuoikeuksia._NEWLINE_Lis\xc3\xa4ksi erotetaan muista kulloinenkin suurmestari (\xe6\xa8\xaa\xe7\xb6\xb1, yokozuna) ja siit\xc3\xa4 seuraava mestari (\xe5\xa4\xa7\xe9\x96\xa2, \xc5\x8dzeki). He ovat ammattisumon korkea-arvoisimmat painijat ja ensimm\xc3\xa4isen divisioonan paras ja toiseksi paras. J\xc3\xa4rjestys, kuten kaikissa divisioonissa, ratkaistaan turnauksissa saavutettujen voittojen ja h\xc3\xa4vi\xc3\xb6iden perusteella. Huippu on kuitenkin niin korkea-tasoinen, etteiv\xc3\xa4t suurmestarin ja mestarin arvot vaihdu kovin usein painijalta toiselle.'